21.7.2023
FI
Euroopan unionin virallinen lehti
C 257/37
16. panee merkille, että yhteentoimivuuden hallinnointi on pirstaleista erityisesti hajautetun hallinnon maissa, mikä johtuu Euroopan yhteentoimivuusperiaatteiden vapaaehtoisesta luonteesta.
AK korostaa kansallisten toimivaltaisten viranomaisten ja ”varhain omaksuvien” paikallis- ja alueviranomaisten keskeistä roolia tietoisuuden lisäämisessä ja digitaalisen muutoksen edistämisessä muissa kaupungeissa ja muilla alueilla.
17. muistuttaa, että digitaalisia ja alueellisia eroja on kurottava umpeen ja että digitaalisessa kompassissa (7) asetettu tavoite keskeisten julkisten palveluiden sataprosenttisesta tarjonnasta verkossa auttaa saavuttamaan tämän tavoitteen.
AK korostaa, että julkisten palveluiden yhteentoimivuuden toteuttaminen digitaalisesti ja/tai verkossa on äärimmäisen tärkeää unionin kaikkien kuntien ja alueiden kannalta niiden maantieteellisestä sijainnista riippumatta, syrjäiset alueet, syrjäiset saaret ja vuoristoalueet mukaan lukien.
Teknologian avulla voidaan varmistaa, että alueet ja kunnat voivat voittaa syrjäisestä sijainnistaan johtuvat haitat.
AK korostaa, että yhteentoimivuussiirtymän hallinnointi edellyttää konkreettista ja tehokasta yhteistyötä saarialueiden ja syrjäisten alueiden kanssa.
18. suhtautuu myönteisesti niiden proaktiivisten kaupunkien ja alueiden toimiin, jotka etsivät ratkaisuja ja jakavat parhaita käytäntöjä, toimivat varhaisina omaksujina ja testaavat uusia käytäntöjä.
AK antaa tunnustusta digitaalista muutosta edistäviä kaupunkeja ja yhteisöjä yhteen tuovan living-in.eu-liikkeen (8) tekemälle työlle sekä Open and Agile Smart Cities -verkostolle, joka on kehittänyt vähimmäistason yhteentoimivuusmekanismeja yleisiksi välineiksi, joilla voidaan saavuttaa tietojen, järjestelmien ja palveluiden yhteentoimivuus kaupunkien ja toimittajien välillä ympäri maailmaa.
Komitea korostaa, että yhtenäisemmän yhteensopivuusympäristön ja laajasti käytettyjen yhteentoimivuusratkaisujen toteutuminen edellyttää EU:n laajuisen hallintojärjestelmän perustamista.
19. panee merkille, että uusien järjestelmien hankinta ja kilpailutus tai nykyisten järjestelmien parantaminen on raskasta paikallis- ja alueviranomaisille erityisesti asiantuntemuksen, rahoituksen ja henkilöstön puutteen vuoksi.
20. muistuttaa, että yhteentoimivuus on ratkaisevan tärkeää EU:n digitaalisen häiriönsietokyvyn ja strategisen riippumattomuuden kannalta: kun palvelut ja järjestelmät on liitetty yhteen, mahdollista digitaalista pandemiaa, joka saa alkunsa verkon heikointa kohtaa vastaan tehdystä merkittävästä kyberhyökkäyksestä, on torjuttava käyttämällä yhteenliitetyissä yksiköissä samoja tai samankaltaisia ratkaisuja.
Samalla avoimen lähdekoodin ratkaisujen käyttö vähentää riippuvuutta suurista ohjelmistoratkaisujen toimittajista, mikä parantaa EU:n strategista riippumattomuutta.
21. tiedostaa kaupunkien, pienten kuntien ja alueiden huolenaiheet, jotka liittyvät ehdotetussa asetuksessa esitettyihin uusiin tehtäviin, ja korostaa, että niiden erityiset intressit on ehdottomasti otettava huomioon.
AK korostaa, että komitean edustajien on oltava olennainen osa yhteentoimivuuden hallinnan strategista tasoa.
AK aikoo Yhteentoimiva Eurooppa -lautakunnan toimintaan osallistuessaan varmistaa, että paikalliset ja alueelliset kysymykset otetaan huomioon.
22. painottaa, että paikallis- ja alueviranomaisille on tärkeää saada Yhteentoimiva Eurooppa -lautakunnalta ja toimivaltaisilta kansallisilta viranomaisilta erityistä ohjeistusta palveluista, jotka kuuluvat yhteentoimivuusarvioinnin piiriin.
Komitea korostaa, että ennen kulloistakin yhteentoimivuusarviointia olisi toteutettava rajatylittävän sovellettavuuden arviointi, minkä tulisi olla kansallisten toimivaltaisten viranomaisten vastuulla.
23. pitää tervetulleena sitä, että ehdotuksessa painotetaan avoimen lähdekoodin ratkaisuja sekä avoimen lähdekoodin kehittäjien osallistumista Yhteentoimiva Eurooppa -yhteisöön.
Avoimen lähdekoodin käyttäminen keskeisenä osana paikallis- ja aluehallinnon palveluratkaisuja lisää avoimuutta, vähentää kustannuksia, edistää kyberturvallisuutta ja auttaa välttämään riippuvuussuhteen syntymisen yhteen toimittajaan ja siten myös tilanteet, joissa osa jo kerätyistä tiedoista ei ehkä ole saatavilla, kun palveluntarjoaja vaihtuu.
24. ehdottaa, että Yhteentoimiva Eurooppa -portaalia tai samankaltaisilla ominaisuuksilla varustettua portaalia käytetään kaikkien EU:n jäsenvaltioissa verkossa tarjottavien julkisten palvelujen tietovarastona palvelun tyypin ja jäsenvaltion mukaan ryhmiteltynä.
Portaali voi siten toimia paikkana, josta kuka tahansa kansalainen voi aloittaa haun etsiessään tietoa näiden julkisten palveluiden käytöstä verkossa.
Se olisi tehokas tapa koota yhteen tietoa vuoteen 2030 mennessä verkossa tarjottavista keskeisistä julkisista palveluista.
25.
toteaa lopuksi, että ehdotus on toissijaisuus- ja suhteellisuusperiaatteiden mukainen.
Bryssel 24. toukokuuta 2023.
Euroopan alueiden komitean puheenjohtaja Vasco ALVES CORDEIRO
(7) (8)
https://digital-strategy.
ec.europa.eu/en/policies/europes-digital-decade https://living-in.eu/